Transliteration: KIŠIB ni-mar-IŠTAR DUMU ba-lá KIŠIB en-um-a-šur DUMU i-dí-sú-en₆ KIŠIB en-um-a-šur DUMU e-lá-ma i-dí-IŠTAR ù (d)NIN.ŠUBUR i-mì-ig-ru-ma É-tù ša kà-ni-iš ù ú-tù-up-tum ša i-dí-IŠTAR (d)NIN.ŠUBUR lá ṭá-ḫu a-na ḫu-bu-ul a-bi-šu-nu ki-la-la-šu-nu-ma i-za-zu a-na qú-bu-ur bu-zu-ur um-mì-šu-nu a-na gám-ri-im ù ḫu-bu-ul bu-zu-ur um-mì-šu-nu i-dí-IŠTAR-ma i-za-az i-nu-mì ša i-na a-lim i-za-ku-ú-ni É-tù ša kà-ni-iš lá i-ša-ku-nu
Translation: Seal of Nimar-Ištar, son of Bala,